Ani Nibii Ba Shihilɛ mli Kɛtsɔ Sutsakemɔ Nɔ?\nKANEMƆ YƐ Abbey Abkhaz Abui Acholi Afrikaans Albania Alur Amerika Mumuii Awiemɔ Arabic Argentina Mumuii Awiemɔ Armenia Assamese Attié Australia Mumuii Awiemɔ Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Blɔfo Bolivia Mumuii Awiemɔ Boulou Britian Mumuii Awiemɔ Bulgaria Cakchiquel (Central) Cambodia Catalan Cebuano Chichewa Chile Mumuii Awiemɔ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuukese Chuvash Cibemba Cinamwanga Cinyanja Colombia Mumuii Awiemɔ Croatia Czech Damara Dangme Dayak Ngaju Denmark Digor Drehu Dutch Ecuador Mumuii Awiemɔ Edo Efik Estonia Ewe Faroese Fiji Finland Finland Mumuii Awiemɔ Fon French Ga Galician Garifuna Georgia Germany Gokana Guarani Gujarat Gun Guéré Haitian Creole Hausa Hebri Hela Herero Hiligaynon Hindi Hmong (White) Hungary Hungary Mumuii Awiemɔ Iban Ibanag Ibinda Igbo Iloko Indonesia Ireland Isoko Italia Italia Mumuii Awiemɔ Japan Japan Mumuii Awiemɔ Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kongo Konkani (Roman) Korea Korea Mumuii Awiemɔ Kosrae Krio Kwangali Kwanyama Lamba Latvia Lenje Lhukonzo Lingala Lithuania Lomwe Luganda Lunda Luo Macedonia Macua Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mazatec (Huautla) Mexico Mumuii Awiemɔ Mixe Mizo Mongolia Myanmar Nahuatl (Central) Nahuatl (Guerrero) Nahuatl (Huasteca) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norway Nyaneka Nyungwe Nzema Okpe Oromo Ossetia Otetela Otomi (Mezquital Valley) Palau Pangasinan Papiamento (Aruba) Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Pohnpei Poland Poland Mumuii Awiemɔ Portugal Portugal (Portugal) Punjabi Punjabi (Shahmukhi) Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romania Romany (Macedonia) Romany (Macedonia) Cyrillic Romany (Southern Greece) Rotuman Runyankore Russia Russia Mumuii Awiemɔ Rutoro Samoa Sangir Sango Sena Sepedi Serbia Serbia (Roma) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Spania Sranantongo Sunda Swahili Swahili (Congo) Swati Sweden Tagalog Tahiti Tajiki Tamil Tandroy Tarascan Tatar Telugu Tetun Dili Thailand Tlapanec Tojolabal Tonga Toraja Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Uighur (Cyrillic) Ukrain Urdu Urhobo Uruund Uzbek Valencian Venezuela Mumuii Awiemɔ Vezo Vietnam Wallis Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zimbabwe Mumuii Awiemɔ Zulu\nKɛ́ sutsakemɔ tsɔɔmɔ lɛ ji anɔkwale lɛ, belɛ, wɔbɛ hiɛnɔkamɔ ko. Shi kɛ́ abɔ ade lɛɛlɛŋ lɛ, no lɛ wɔbaaná sanebimɔi ni kɔɔ wala kɛ wɔsɛɛ he lɛ ahetoo ni ja.\nFeemɔ shihilɛ nɛɛ he mfoniri okwɛ: Alex yiŋ efutu lɛ. Kɛjɛ egbekɛbiiashi fɛɛ lɛ, eheɔ eyeɔ akɛ Nyɔŋmɔ yɛ, ni lɛ ebɔ nibii fɛɛ. Shi ŋmɛnɛ lɛ, eskul tsɔɔlɔ lɛ miima nɔ mi doo akɛ nibii fɛɛ ba kɛtsɔ sutsakemɔ nɔ, ni akɛ, jeŋ shikpalɔi ema nɔ mi nakai. Alex sumɔɔɔ ni asusuɔ akɛ eleee nii. Ebi ehe akɛ, ‘Kɛ́ jeŋ shikpalɔi ema nɔ mi nakai lɛ, namɔ ji mi ni mawie mashi amɛ?’\nKɛ́ bo ji Alex lɛ, ani obaakpɛlɛ nɔ akɛ abɔɔɔ ade, akɛni nakai ji bɔ ni jeŋ shikpalɔi eŋmala yɛ woji amli lɛ hewɔ?\nBei pii lɛ, eyɛ mlɛo akɛ mɛi baatsɔɔ kɛji amɛheɔ amɛyeɔ akɛ nibii ba shihilɛ mli kɛtsɔ sutsakemɔ nɔ loo akɛ abɔ ade, shi amɛleee nɔ tuuntu hewɔ ni amɛheɔ amɛyeɔ.\nMɛi komɛi heɔ amɛyeɔ akɛ abɔ ade, akɛni nakai ji bɔ ni atsɔɔ amɛ yɛ amɛjamɔ mli lɛ hewɔ.\nMɛi komɛi heɔ amɛyeɔ akɛ nibii ba shihilɛ mli kɛtsɔ sutsakemɔ nɔ, akɛni nakai ji bɔ ni atsɔɔ amɛ yɛ skul lɛ hewɔ.\nSANEBIMƆI EKPAA NI SA AKƐ OSUSU HE\nBiblia lɛ kɛɔ akɛ: “Shĩa fɛɛ shĩa lɛ mɔ ko kɛ̃ ma, shi mɔ ni fee nibii fɛɛ ji Nyɔŋmɔ.” (Hebribii 3:4) Ani nilee yɛ mli akɛ obaahe oye?\nKɛ́ mɔ ko kɛɛ Bɔlɔ ko bɛ lɛ, nilee bɛ mli, ejaakɛ etamɔ nɔ ni eekɛɛ akɛ jeee mɔ ko ni ma tsũ ni mashi nɛɛ\nSUSUMƆ NI AHIƐ: Jeŋ muu lɛ fɛɛ ba shihilɛ mli kɛkɛ.\n1. Mɛni hã eba shihilɛ mli kɛkɛ, loo namɔ hã eba?\n2. Te nɔ ni nilee yɔɔ mli lɛ—akɛ nɔ fɛɛ nɔ ba shihilɛ mli kɛkɛ, aloo akɛ mɔ ko ji mɔ ni hã eba?\nSUSUMƆ NI AHIƐ: Gbɔmɛi jɛ kooloi amli.\n3. Kɛ́ gbɔmɛi jɛ kooloi—tamɔ aduji—amli lɛ, mɛni hewɔ mɔ ni gbɔmɛi yɔɔ jwɛŋmɔ kwraa fe aduji lɛ?\n4. Mɛni hewɔ ewa akɛ abaanyɛ ana wala yibii lɛ ateŋ bibioo lɛ po naa jogbaŋŋ lɛ?\nSUSUMƆ NI AHIƐ: Ama nɔ mi akɛ nibii fɛɛ ba shihilɛ mli kɛtsɔ sutsakemɔ nɔ.\n5. Mɔ ni wieɔ nakai lɛ, ani lɛ diɛŋtsɛ etao nii amli jogbaŋŋ?\n6. Mɛi enyiɛ heɔ amɛyeɔ akɛ nibii fɛɛ ba shihilɛ mli kɛtsɔ sutsakemɔ nɔ, akɛni akɛɛ amɛ akɛ mɛi fɛɛ ni hiɛ kã shi lɛ heɔ amɛyeɔ lɛ hewɔ?\n“Kɛ́ onyiɛ koo ko mli, ni oyati tso tsũ fɛfɛo ko ni mashi nɔ lɛ, ani obaakɛɛ akɛ: ‘Tsũ nɛɛ yɛ fɛo waa! Ekolɛ tsei lɛ diɛŋtsɛ kɛ amɛhe tsara kɛfee tsũ lɛ’? Ekã shi faŋŋ akɛ okɛŋ nakai! Jwɛŋmɔ bɛ mli kwraa. Kɛ́ nakai lɛ, mɛni hewɔ mɔ esa akɛ wɔhe wɔye akɛ nɔ fɛɛ nɔ ni yɔɔ je nɛŋ lɛ ba shihilɛ mli kɛkɛ?”—Julia.\n“Ŋɔɔ lɛ akɛ, mɔ ko kɛɛ bo akɛ nɔ ko fɛ trukaa yɛ nitsumɔ he ko ni aprintiɔ woji yɛ, ni ink ni akɛtsuɔ nii lɛ gbɛ eshwa tsũ lɛ mli fɛɛ, ni aná dishinari. Ani obaahe oye?”—Gwen.\nMƐNI HEWƆ ESA AKƐ OHE OYE AKƐ NYƆŊMƆ YƐ?\nBiblia lɛ woɔ bo hewalɛ ni ‘ojwɛŋ nii anɔ.’ (Romabii 12:1) Enɛ tsɔɔ akɛ ohemɔkɛyeli akɛ Nyɔŋmɔ yɛ lɛ akadamɔ nibii nɛɛ anɔ kɛkɛ:\nHENUMƆ (Minuɔ he kɛkɛ akɛ mɔ ko ni yɔɔ hewalɛ kpele ko yɛ)\nNƆ NI MƐI KƐƆ (Ajáa Nyɔŋmɔ waa yɛ he ni miyɔɔ lɛ)\nNƆNYƐƐ (Mifɔlɔi tsɔse mi ní mahe maye akɛ Nyɔŋmɔ yɛ—ehiii mi he nɔ ko feemɔ)\nNo najiaŋ lɛ, esa akɛ ole nɔ tuuntu hewɔ ni oheɔ oyeɔ akɛ Nyɔŋmɔ yɛ.\n“Kɛ́ miyɛ klas ni tsɔɔlɔ lɛ miigbala bɔ ni wɔgbɔmɔtsei lɛ tsuɔ nii ehãa lɛ mli lɛ, ehãa minaa faŋŋ akɛ Nyɔŋmɔ yɛ. Gbɔmɔtso lɛ he nɔ fɛɛ nɔ kɛ nɔ ni etsuɔ, ni bei pii lɛ wɔyɔseee nitsumɔi nɛɛ ekomɛi po. Bɔ ni afee adesa gbɔmɔtso lɛ ahã lɛ yɛ naakpɛɛ waa!”—Teresa.\n“Kɛ́ mina ŋwɛitsu ko, loo meele wulu ko, loo lɔle ko lɛ, mibiɔ mihe akɛ, ‘Namɔ fee enɛ?’ Akɛ nɔkwɛmɔnɔ lɛ, mɛi ni hiɛ kã shi pɛ baanyɛ afee lɔle, ejaakɛ ja nibii bibii babaoo ni yɔɔ he lɛ eko fɛɛ eko etsu nii jogbaŋŋ dani lɔle lɛ baanyɛ anyiɛ. Ni kɛ́ mɔ ko ji mɔ ni fee lɔle lɛ, belɛ nakai nɔŋŋ mɔ ko kɛ̃ bɔ adesai.”—Richard.\n“Babaoo ni mikase jeŋ shikpamɔ he nii lɛ, babaoo ni mina akɛ tsɔɔmɔ akɛ nibii fɛɛ ba kɛtsɔ sutsakemɔ nɔ lɛ jeee anɔkwale. . . . Yɛ migbɛfaŋ lɛ, jwɛŋmɔ yɛ mli akɛ obaahe oye akɛ Bɔlɔ ko yɛ, fe ní obaahe oye akɛ nibii fɛɛ ba kɛtsɔ sutsakemɔ nɔ.”—Anthony.\nSUSUMƆ HE OKWƐ\nYɛ afii pii ni jeŋ shikpalɔi kɛtao nii amli lɛ fɛɛ sɛɛ lɛ, amɛnyɛko amɛgbala susumɔ ni amɛhiɛ akɛ nibii fɛɛ ba kɛtsɔ sutsakemɔ nɔ lɛ mli bɔ ni amɛ fɛɛ amɛbaakpã gbee yɛ he. Ni kɛ́ amɛ ni akpaa gbɛ akɛ amɛle sane nɛɛ mli jogbaŋŋ lɛ po nyɛɛɛ amɛkɛ amɛhe akpã gbee yɛ he lɛ, ani eji tɔmɔ akɛ obaawie oshi?\nŊɔɔ lɛ akɛ, oskulnyo ko bakɛɛ bo akɛ: “Mi lɛ miheee miyeee akɛ Nyɔŋmɔ yɛ. Bo hu?” Ŋmaa nɔ ni obaakɛɛ lɛ lɛ yɛ biɛ.\nKwɛmɔ vidio ni ji Nɔ ni Otipɛŋfoi lɛ Kɛɔ—Hemɔ Oye akɛ Nyɔŋmɔ Yɛ lɛ yɛ www.jw.org/gaa. (Kwɛmɔ BIBLIA TSƆƆMƆI > OBLAHII KƐ OBLAYEI)